Ny S60 sportssedan – Volvo’s første amerikansk producerede bil

Volvo indvier sin første produktionsfabrik i USA, og introducerer samtidig en ny S60 sportssedan.

Den kombinerede bilintroduktion og fabriksindvielse forstærker Volvo’s tilstedeværelse i USA. Det amerikanske marked er vigtigt for virksomheden og for den nye premium sportsssedan, der er den første amerikansk producerede Volvo.

”Den nye S60 er en af de mest spændende biler vi har skabt,” siger Håkan Samuelsson, adm. direktør og koncernchef i Volvo Cars. ”Den henvender sig til kunder, der elsker biler, og positionerer os stærkt på de amerikanske og kinesiske markeder. Den repræsenterer gode vækstmuligheder for os”..

Den nye S60 bliver markedsført uden et dieseltilbud, hvilket signalerer Volvo’s erklærede el-drifts strategi og en fremtid, der på lidt længere sigt vil være helt uden den traditionelle forbrændingsmotor. I 2017 var Volvo den første, globale bilproducent, der offentliggjorde en strategi om, at alle nye modeller fra 2019 vil være forsynet med el-motor.

S60 købere kan vælge mellem to turbo- og superladede plug-in hybrid benzinmotorer: T6 Twin Engine AWD plug-in hybrid, der kombineret yder 340 hk, og den prisvindende T6 Twin Engine AWD plug-in hybrid, der yder 400 hk\*. Ved introdutkionen kan tillige fås Volvo’s velkendte T5 og T6 benzinmotorer.

Som noget nyt i segmentet kan kunderne på visse markeder, som dog ikke inkluderer det danske, abonnere på den nye S60 via Volvo’s nye abonnementsservice Care by Volvo. Abonnementet giver kunden rådighed over en bil uden udbetaling via et fast månedligt gebyr. Der er altså ikke tale om et traditionelt ejerskab. Care by Volvo gør det lige så nemt at have en bil som at have en telefon.

”Det aktive chassis og køreindstillingerne giver fremragende kontrol og en ydelse, som gør den nye S60 sportssedan til en bil for bilelskere,” siger Henrik Green chef i forskning og udvikling hos Volvo Cars. Den bringer den anerkendte teknologi fra vores 90-serie og andre modeller i 60-serien ind i segmentet, og dermed kan den bryste sig af at være en af markedets bedste sportssedaner”.

Den nye S60 har Volvo’s egen SPA platform, sikkerhedsteknologi og infotainment system til fælles med den nye, premium V60 stationcar, der blev introduceret tidligere i år, ligesom topseriens 90-biler og den prisvindende XC60, som alle har fået sikkeredsbedømmelser, der er blandt de bedste i branchen. Det gør den nye S60 til en af de sikreste biler på markedet.

City Safety with Autobrake teknologi hjælper føreren med at undgå kollisioner og er det eneste system på markedet, der kan genkende fodgængere, cyklister og store dyr. Som en verdensnyhed i segmentet har City Safety nu også automatisk nødopbremsning, der mildner kollisioner med modkørende.

Pilot Assist systemet, der kan tilkøbes, og som hjælper føreren med styring, acceleration og opbremsning på velmarkerede veje op til 130 km/timen, er opgraderet, så det fungerer endnu bedre, når bilen drejer om hjørner. S60 inkluderer også Run-off Road Mitigation, Oncoming Lane Mitigation og andre systemer til styresupport. Cross Traffic Alert with Autobrake, der kan tilkøbes, øger sikkerheden yderligere for personer både i og uden for bilen.

Volvo Cars’ Sensus Connect infotainment system er fuldt kompatibelt med Apple CarPlay, Android Auto og 4G, og holder de kørende konstant tilsluttet. Betjeningen er intuitiv og er baseret på en tabletlignende touch screen, der kombinerer bilfunktioner, navigation, tilsluttede tjenester og underholdnings apps.

El-drevne versioner af den nye S60 kan også fås med en effektopgradering – Polestar Engineered – udviklet af Polestar, der er den gren i Volvo, der beskæftiger højeffekt el-drift.

Polestar Engineered kan kun fås til T8 Twin Engine plug-in hybrid og er et komplet tilbud, der opgraderer bilens hjul, bremser, ophængning og motorstyringsenhed og booster S60 T8’s kombinerede ydelse til 415 hk\*.

#S60

Noter til redaktionen

\*Amerikanske specifkationer.

Care by Volvo markedføres p.t. ikke i Danmark, men tilbydes i Tyskland, Italien, Norge, Polen, Spanien, Sverige, Storbritannien og USA.